CELEX: 62011TN0016
Language: et
Date: 2011-01-14 00:00:00
Title: Kohtuasi T-16/11: 14. jaanuaril 2011 esitatud hagi — Madalmaad versus komisjon

5.3.2011   
            
            
               ET
            
            
               Euroopa Liidu Teataja
            
            
               C 72/27
            
         14. jaanuaril 2011 esitatud hagi — Madalmaad versus komisjon
   (Kohtuasi T-16/11)
   2011/C 72/44
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: C. Wissels, M. de Ree ja M. Noort)
   
      Kostja: Euroopa Komisjon
   
      Hageja nõuded
   
   Hageja palub Üldkohtul:
   
               —
            
            
               tühistada komisjoni 4. novembri 2010. aasta otsuse 2010/668/EL (mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames) artikkel 1 osas, milles see hõlmab Madalmaid ning puudutab finantskorrektsiooni (kokku) summas 28 947 149,31 eurot, mida üksikasjalike rakenduseeskirjade raames seoses kartulitärklise tootmise kvoodisüsteemi kehtestamisega kohaldati deklareeritud kulutustele aastate 2003–2008 eest;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Komisjon korrigeeris otsusega 2010/668/EL kindlasummaliselt 10 % Madalmaade valitsuse deklareeritud summasid, mis oli aastatel 2003–2008 Euroopa abikava alusel kartulitärklisega seoses välja makstud. Komisjoni sõnul maksid Madalmaade ametivõimud tärklisetootjatele ja kartulikasvatajatele välja abi enne, kui viimastele tasuti täies ulatuses miinimumhind tarnitud kartulite eest.
   Madalmaade valitsus on seisukohal, et miinimumhind tasuti täielikult enne tärklisetootjatele ja kartulikasvatajatele abi andmist. Miinimumhind tasuti esiteks miinimumhinnast ühe osa tasaarvestamise teel tootja tasumata (eraõigusliku) nõudega kartulikasvataja ees ning teiseks miinimumhinnast puudujääva summa ülekandmise teel kartulikasvataja viidatud (panga)kontole.
   Hageja tugineb oma hagis viiele väitele.
   
               1.
            
            
               Esiteks on komisjon rikkunud määruse nr 1258/99 (1) artikli 7 lõiget 4, määruse nr 1290/2005 (2) artiklit 31 koostoimes määruse nr 1868/94 (3) artikliga 5, määruse nr 97/95 (4) artiklit 11, määruse nr 2236/2003 (5) artiklit 10, määruse nr 2237/2003 (6) artiklit 26 ja määruse nr 1973/2004 (7) artiklit 20 sellega, et ta välistas teatavate kulutuste finantseerimise, kuigi eeldused lisatasu ja otsetoetuste maksmiseks olid täidetud, kuna miinimumhind oli tasutud tasaarvestamise ja ülekande teel.
            
         
               2.
            
            
               Teiseks on komisjon rikkunud määruse nr 1258/99 artikli 7 lõiget 4, määruse nr 1290/2005 artiklit 31 koostoimes määruse nr 1868/94 artikliga 5, määruse nr 97/95 artiklit 11, määruse nr 2236/2003 artiklit 10, määruse nr 2237/2003 artiklit 26 ning määruse nr 1973/2004 artiklit 20 sellega, et ta välistas teatavate kulutuste finantseerimise, kuigi kartulikasvatajad olid saanud miinimumhinna enne lisatasu ja otsetoetuste maksmist.
            
         
               3.
            
            
               Kolmandaks on komisjon rikkunud määruse nr 1258/99 artikli 7 lõiget 4, määruse nr 1663/95 (8) artiklit 8, määruse nr 1290/2005 artiklit 31, määruse nr 885/2006 (9) artiklit 11 ning kaitseõigusi sellega, et ta välistas kulutuste finantseerimise, kuigi nendes sätetes ette nähtud võistlevat menetlust ei järgitud kõigi nende järelduste puhul, millel see meede rajaneb.
            
         
               4.
            
            
               Neljandaks on komisjon rikkunud määruse nr 1258/99 artikli 7 lõiget 4, määruse nr 1290/2005 artiklit 31 koostoimes määruse nr 97/95 artikliga 11, määruse nr 2236/2003 artiklit 10, määruse nr 2237/2003 artiklit 26 ja määruse nr 1973/2004 artiklit 20 sellega, et ta välistas kulutuste finantseerimise, kuigi miinimumhinna tasumist oli asukohariigi makseasutusel võimalik kontrollida.
            
         
               5.
            
            
               Viiendaks on komisjon rikkunud määruse nr 1258/99 artikli 7 lõiget 4, määruse nr 1290/2005 artikli 31 lõiget 2 ning proportsionaalsuse põhimõtet sellega, et ta kohaldas ühtse määraga korrektsiooni 10 %, kuigi viga seisnes selles, et miinimumhinna kohaldamisel ja selle tasumise tingimuse kontrollimisel lähtuti valest eeldusest.
            
         
      (1)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, lk 103).
   
      (2)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).
   
      (3)  Nõukogu 27. juuli 1994. aasta määrus (EÜ) nr 1868/94, millega kehtestatakse kartulitärklise tootmise kvoodisüsteem (EÜT L 197, lk 4; ELT eriväljaanne 30/07, lk 4).
   
      (4)  Komisjoni 17. jaanuari 1995. aasta määrus (EÜ) nr 97/95, milles sätestatakse üksikasjalikud eeskirjad, kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompenseerivate maksete suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem (EÜT L 16, lk 3; ELT eriväljaanne 24/01, lk 3).
   
      (5)  Komisjoni 23. detsembri 2003. aasta määrus (EÜ) nr 2236/2003, millega kehtestatakse kartulitärklise tootmise kvoodisüsteemi kehtestanud nõukogu määruse (EÜ) nr 1868/94 üksikasjalikud rakenduseeskirjad (ELT L 339, lk 45; ELT eriväljaanne 03/41, lk 515).
   
      (6)  Komisjoni 23. detsembri 2003. aasta määrus (EÜ) nr 2237/2003, millega nähakse ette üksikasjalikud reeglid teatavate toetuskavade kohaldamiseks, mis on sätestatud nõukogu määruse (EÜ) nr 1782/2003 IV jaotises, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ning teatavad toetuskavad põllumajandustootjate jaoks (ELT L 339, lk 52; ELT eriväljaanne 03/41, lk 522).
   
      (7)  Komisjoni 29. oktoobri 2004. aasta määrus (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks (ELT L 345, lk 1).
   
      (8)  Komisjoni 7. juuli 1995. aasta määrus (EÜ) nr 1663/95, millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega (ELT L 158, lk 6; ELT eriväljaanne 03/18, lk 31).
   
      (9)  Komisjoni 21. juuni 2006. aasta määrus (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT L 171, lk 90).